CELEX: 32020D1099
Language: hu
Date: 2020-07-16 00:00:00
Title: A Politikai és Biztonsági Bizottság (KKBP) 2020/1099 határozata (2020. július 16.) a harmadik államoknak az Európai Unió bosznia-hercegovinai katonai műveletéhez (EUFOR Althaia) történő hozzájárulása elfogadásáról (BiH/30/2020)

27.7.2020   
               
               
                  HU
               
               
                  Az Európai Unió Hivatalos Lapja
               
               
                  L 241/31
               
            
         A POLITIKAI ÉS BIZTONSÁGI BIZOTTSÁG (KKBP) 2020/1099 HATÁROZATA
         (2020. július 16.)
         a harmadik államoknak az Európai Unió bosznia-hercegovinai katonai műveletéhez (EUFOR Althaia) történő hozzájárulása elfogadásáról (BiH/30/2020)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az EU boszniai és hercegovinai katonai műveletéről szóló, 2004. július 12-i 2004/570/KKBP tanácsi együttes fellépésre (1) és különösen annak 11. cikkére,
         mivel:
         
                     (1)
                  
                  
                     A 2004/570/KKBP együttes fellépés 11. cikkének (2) bekezdése értelmében a Tanács felhatalmazta a Politikai és Biztonsági Bizottságot, hogy hozza meg a harmadik államok által az Európai Unió bosznia-hercegovinai katonai műveletéhez felajánlott hozzájárulások elfogadásáról szóló, vonatkozó határozatokat.
                  
               
                     (2)
                  
                  
                     Az uniós műveleti parancsnoknak, valamint az Európai Unió Katonai Bizottságának az Ukrajna hozzájárulására vonatkozó ajánlása alapján Ukrajna hozzájárulását el kell fogadni és jelentős mértékűnek kell tekinteni.
                  
               
                     (3)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó.
                  
               
                     (4)
                  
                  
                     Az Európai Tanács a 2002. december 12–13-i koppenhágai ülésén nyilatkozatot fogadott el, amelyben kijelentette, hogy a „Berlin plusz” megállapodások rendelkezései és azok végrehajtása kizárólag az Unió azon tagállamaira vonatkoznak majd, amelyek egyben vagy NATO-tagok is, vagy a „Partnerség a Békéért” program tagjai, és amelyek ennek megfelelően a NATO-val kétoldalú biztonsági megállapodást kötöttek,
                  
               ELFOGADTA EZT A HATÁROZATOT:
         
            1. cikk
            
               (1)   A Politikai és Biztonsági Bizottság elfogadja és jelentősnek ítéli Ukrajna hozzájárulását az Európai Unió bosznia-hercegovinai katonai műveletéhez (EUFOR Althaia).
            
            
               (2)   Ukrajna mentesül az EUFOR Althaia költségvetéséhez való pénzügyi hozzájárulás alól.
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. július 16-án.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGE
            
         
         
            (1)  HL L 252., 2004.7.28., 10. o.